ออมเงินและลงทุนจากเงินที่หามาได้ เลือกงานที่ให้ผลตอบแทนสูง ทำเงินก้อนใหญ่
ถ้าคุณไม่ได้เก็บเงินอย่างน้อย 25% จากรายได้ที่หามา ให้เริ่มเสียในวันนี้ นำรายได้และรายจ่ายทั้งหมดมาหาดูว่าคุณจะเริ่มตัดตรงไหนทิ้งไปได้บ้าง ขายอะไรออกไป ลดขนาดบางอย่างหรือตัดค่าใช้จ่ายลง หากคุณทำเงินอย่างน้อย 1,500,000 บาทต่อปี คุณควรเก็บเงินออมไว้ราว 420,000 ต่อปี หากคุณใช้เงินสิ้นเปลืองไปกับรถยนต์ ขายมันทิ้งซะ คนที่มีรายได้สูงบางคนลงเอยด้วยการเป็นคนยากจนเพียงเพราะพวกเขายังคงใช้ชีวิตเกินเลยไปจากค่าเฉลี่ยที่ควรเป็นของตนเอง  คนรุ่นใหม่ของทุกวันนี้เกิดมาในโลกวัตถุนิยมที่มีแต่ผลักดันข้าวของเสื้อผ้าอุปกรณ์ใหม่ล่าสุดเข้ามาหาเรา เพื่อที่จะมีเงินเก็บไว้สร้างเนื้อสร้างตัว คุณจำต้องเพิกเฉยต่อกิเลสที่อยากเป็นเจ้าของสิ่งเหล่านี้ แม้กระทั่งในยามที่คุณเริ่มมีรายได้ดี จำไว้ให้ขึ้นใจว่า: คนจนนั้นซื้อของจากคนรวยและคนรวยนั้นซื้อการลงทุนที่จะทำให้ตัวเองรวยยิ่งขึ้นไปอีก คุณอยากจะอยู่ฝ่ายไหนล่ะทีนี้?  สำหรับวิธีการตัดค่าใช้จ่าย ให้ดูบทความ วิธีการประหยัดเงิน ในวิกิฮาว ตั้งระบบการโอนเงิน (ค่าใช้จ่าย) อัตโนมัติจากบัญชีส่วนตัวไปยังบัญชีการลงทุน ส่วนสำคัญที่สุดส่วนหนึ่งของการรวยขึ้นอยู่ที่ทำให้เงินนั้นทำงานแทนเรา ฉะนั้น พยายามถ่ายเงินให้มากที่สุดเท่าที่จะทำได้ไปยังบัญชีที่คุณสามารถนำมาใช้ลงทุนในตลาดหุ้น คุณสามารถเปิดพอร์ตการลงทุนทั้งกับบริษัทตัวแทนหรือผ่านเว็บไซต์ซื้อขายหุ้นออนไลน์ก็ได้ มีหนังสือสามเล่มที่ทุกคนควรได้อ่านก่อนจะนำเงินไปลงทุนใดๆ ให้อ่าน "Become Your Own Banker", "Rich Dad, Poor Dad" และ "LEAP" เรียงตามลำดับ หากคุณไม่มีแรงขับเคลื่อนที่จะอ่านและเพิ่มพูนความรู้ให้ตัวเองแล้วละก็ คุณคงไม่มีแรงขับเคลื่อนพอที่จะรวยขึ้นเหมือนกัน หนังสือเหล่านี้เป็นตำราสำคัญของการมุ่งสู่ความร่ำรวยมั่งคั่งและควบคุมโชคชะตาของตนเองได้ คุณสามารถเลือกได้สองทาง: หาที่ปรึกษามาจัดการให้คุณหรือจะลองทำด้วยตัวเอง เนื่องจากตลาดเงินมีความสลับซับซ้อนเป็นธรรมดา จึงเป็นความคิดที่ดีกว่าถ้าจะปล่อยให้การลงทุนอยู่กับมืออาชีพ โดยเฉพาะในการลงทุนที่มีความเสี่ยงเช่นนี้ อย่างไรก็ตาม ถ้าคุณมีเวลาและมีความถนัด คุณสามารถหลีกเลี่ยงค่าจ้างผู้จัดการแผนการลงทุนแล้วมาทำด้วยตนเอง แต่มันต้องใช้ความเข้าใจอย่างถ่องแท้ในตลาดการเงินและเวลาที่ต้องใช้ติดตามมัน  จุดเริ่มต้นที่ดีอยู่ที่หุ้น “ขนาดเล็ก” (หุ้นของบริษัทขนาดเล็ก) และหุ้นของบริษัทในตลาดต่างประเทศ ตลาดเหล่านี้มาพร้อมความเสี่ยงสูง ดังนั้นจึงมีศักยภาพที่จะให้ผลตอบแทนสูงเหมือนกัน จำไว้เสมอว่าผลตอบแทนสูงนั้นมาพร้อมโอกาสที่จะสูญเสียมหาศาล กองทุนรวมจะช่วยลดความเสี่ยงตรงนี้ลงได้บ้าง สำหรับรายละเอียดเพิ่มเติมเกี่ยวกับการลงทุนในตลาดหุ้น ให้ดูบทความ วิธีการลงทุนในตลาดหุ้น ในวิกิฮาว หลังจากที่คุณมีเงินเก็บมากพอในบัญชีพอร์ตหุ้น คุณสามารถลงทุนในสินทรัพย์ขนาดใหญ่ขึ้นที่สร้างรายได้มากขึ้น เช่น อสังหาริมทรัพย์และธุรกิจขนาดเล็ก แม้จะเสี่ยงอยู่ แต่การลงทุนเหล่านี้จะทำให้คุณมีรายได้ต่อเนื่องซึ่งอาจตอบแทนเงินลงทุนเริ่มต้นให้คุณได้ในที่สุดและยังทำรายได้ต่อเนื่อง จนในที่สุดแล้วกระแสรายได้ตรงนี้จะไปทดแทนรายได้เบื้องต้นจนทำให้คุณสามารถหันไปทำงานแบบสบายๆ หรือเกษียณตั้งแต่อายุยังน้อยก็ได้ ตัดสินใจว่าคุณอยากจะทุ่มแรงไปที่ตรงไหน. ยกตัวอย่างเช่น การลงทุนในอสังหาริมทรัพย์แบบปล่อยเช่านั้นเป็นกระบวนการที่เชื่องช้าแต่ให้ผลตอบแทนมั่นคง หลักการของคุณก็คือค่าเช่าที่จ่ายมาโดยผู้เช่ารวมกันหลายปีจะกลายเป็นผลกำไรล้วนๆ ในท้ายที่สุด เรียนรู้จากความผิดพลาดของผู้อื่นและคำนึงถึงความเสี่ยงให้ถ้วนทั่วก่อนจะทำการลงทุนใดๆ นี่คือความฝันอันสูงสุดสำหรับเหล่าคนหนุ่มสาวที่วาดฝันอยากเป็นมหาเศรษฐีร้อยล้านพันล้านทุกคน การเป็นเจ้าของธุรกิจที่มีการเติบโตจนประสบความสำเร็จแล้วขายมันออกไปได้นั้นไม่ต้องสงสัยเลยว่าเป็นหนทางที่รวดเร็วที่สุดในการสร้างความร่ำรวยมหาศาลตั้งแต่อายุยังน้อย คนหนุ่มสาวที่เป็นมหาเศรษฐีเกือบทั้งหมดในโลกล้วนแต่สร้างทรัพย์สินขึ้นมาด้วยวิธีการนี้ (ไม่นับพวกที่รวยจากการสืบทอดกองมรดก) อย่างไรก็ดี การจะกลายเป็นนักลงทุนได้นั้นต้องอาศัยการบริหารความสมดุลของศักยภาพการสร้างรายได้มหาศาลของคุณกับความเสี่ยงสูงยิ่ง การทำงานหนักอย่างมาก และโอกาสที่แม้ว่าคุณทำมันได้ถูกต้องแล้วก็ยังมีสิทธิล้มเหลว  ข้อดีบางอย่างของการเป็นนักลงทุนตั้งแต่อายุน้อยคือ การมีศักยภาพที่จะหาเงินอย่างไม่จำกัด การเป็นเจ้านายของตัวเอง และพูดแบบตรงๆ หน่อยก็คือความสามารถที่จะเปลี่ยนแปลงโลก (ลองคิดถึงว่าการสร้างเฟสบุ๊คของซัคเกอร์เบิร์กได้เปลี่ยนแปลงโลกอย่างไรบ้าง) นอกจากนี้ ด้วยความที่อายุยังน้อย คุณจึงได้นำวิธีคิดใหม่ๆ และพลังงานอย่างเหลือล้นที่จะทำให้คุณมีข้อได้เปรียบคนอื่นในวงการที่มีอายุมากกว่า  ในอีกด้านหนึ่ง เวลากลายเป็นนักลงทุน คุณจำต้องตระหนักด้วยว่า 9 ใน 10 ของธุรกิจมักประสบความล้มเหลวภายในห้าปี คุณยังอาจเด็กเกินไปที่จะรู้ “เรื่องเล็กน้อย” ของการบริหารธุรกิจให้เดินหน้า อย่างเช่นพวกการทำบัญชีหรือเรื่องภาษี ทำให้คุณต้องพยายามเรียนรู้มันให้ได้โดยเร็วหรือไม่ก็มัวแต่งมโข่งกันต่อไป และที่ยิ่งกว่าทางเลือกสายอื่นก็คือ การเปิดธุรกิจของตนเองนั้นจำต้องมีความพยายามทำงานหนัก ต้องควานหาทิศทางบริษัทและต้องทำงานนานกว่ากับเจอเช็คที่ชวนกังขา  สำหรับข้อมูลเพิ่มเติม ให้หาอ่านบทความ วิธีการเป็นนักลงทุน ในวิกิฮาว ถ้าคุณจบหรือกำลังเรียนทางด้านเศรษฐศาสตร์ การเงิน ธุรกิจ คณิตศาสตร์ หรือสาขาที่เกี่ยวข้อง และต้องการจะหาเงินให้มากที่สุดตั้งแต่เดี๋ยวนี้ ให้หาทางทำงานด้านวาณิชธนกิจ รายได้ของการทำงานด้านวาณิชธนกิจนั้นมักจะเริ่มที่ราวๆ  $80,000 - 1,200,000 ต่อปี โดยมีรายได้เฉลี่ยเริ่มต้นสำหรับเด็กจบใหม่ที่ $112,000 (ข้อมูลในสหรัฐอเมริกา) งานทางด้านวาณิชธนกิจนั้นจะอยู่ตำแหน่งหัวแถวของงานที่จ่ายผลตอบแทนสูงสุดสำหรับคนหนุ่มสาวมาโดยตลอด  ข้อดีที่สุดอย่างหนึ่งของการเป็นวาณิชธนากร นอกเหนือจากรายได้งามแล้ว ก็คือโอกาสมหาศาลที่จะเติบโตก้าวหน้า วาณิชธนากรสามารถเพิ่มรายได้ทวีคูณเป็นสองเท่าสามเท่าได้อย่างรวดเร็วจากการได้เลื่อนขั้นในบริษัทหรือเปลี่ยนงานไปยังบริษัทที่ลงทุนในธุรกิจที่มีความเสี่ยงหรือหุ้นนอกตลาด งานด้านวาณิชธุรกิจมาพร้อมกับการแข่งขันอย่างสูงท่ามกลางหมู่คนทำงานด้วยกันและต้องทำงานล่วงเวลา จงอย่ากระโดดเข้าสู่วงการนี้ถ้าคุณไม่พร้อมจะทำงานตลอดคืนหรือแม้กระทั่งวันหยุด กับต้องสู้แย่งชิงความก้าวหน้าในทุกๆ วัน  สำหรับรายละเอียดเพิ่มเติม หาอ่านบทความ วิธีการเป็นวาณิชธนากร ในวิกิฮาว ถ้าหากการทำงานด้านคอมพิวเตอร์เป็นสิ่งที่คุณถนัดมากกว่า งานพัฒนาซอฟท์แวร์ก็ให้รายได้เริ่มต้นสูงไม่แพ้กัน และก็เช่นเดียวกับอาชีพวาณิชธนกิจ คุณจำเป็นต้องจบมหาวิทยาลัยเพื่อเข้าสู่วงการนี้ โดยเฉพาะในสาขาวิทยาการคอมพิวเตอร์ วิศวกรรมศาสตร์ หรือคณิตศาสตร์ กระนั้น ในฐานะนักพัฒนามือใหม่ รายได้เฉลี่ยจะอยู่ที่ประมาณ $84,000 ต่อปี (ข้อมูลในสหรัฐอเมริกา) ในการออกแบบพัฒนาซอฟท์แวร์ธุรกิจไปจนถึงวิดีโอเกมส์  การเป็นนักพัฒนาซอฟท์แวร์ต้องอาศัยความเชี่ยวชาญในการเขียนโค้ดคำสั่งและคณิตศาสตร์ และยังต้องการเวลาทำงานกับความคาดหวังที่สูงลิ่วด้วย คุณยังจำเป็นต้องติดตามความเคลื่อนไหวในระบบคอมพิวเตอร์และภาษาการเขียนโค้ดใหม่ๆ อยู่เสมอ อย่างไรก็ดี ถ้าคุณมีความสามารถพอ ก็มีศักยภาพที่จะเลื่อนขั้นสูงขึ้นเรื่อยๆ ในบริษัทชั้นแนวหน้าอย่าง Google และ Facebook  สำหรับรายละเอียดเพิ่มเติม ดูบทความ วิธีการเป็นวิศวกรซอฟท์แวร์ และ วิธีการได้งานพัฒนาซอฟท์แวร์ ในวิกิฮาว วิศวกรในกรณีนี้เป็นคำกลางๆ ที่ครอบคลุมวิศวกรรมทุกแขนง ตั้งแต่เคมีไปจนถึงยานอวกาศ อย่างไรก็ตาม โดยเฉลี่ยแล้ววิศวกรที่มีปริญญาจากมหาวิทยาลัยชั้นนำจะได้รายได้เฉลี่ยที่ $72,000 ต่อปี (ข้อมูลรายได้ทั้งหมดเป็นของสหรัฐอเมริกา) โดยเฉพาะอย่างยิ่ง วิศวกรด้านน้ำมันสามารถมีรายได้สูงสุดโดยเฉลี่ยที่ $88,700  แม้ว่าวิศวกรจะเป็นอาชีพที่มั่นคงและรายได้ดี มันก็เป็นเรื่องยากที่จะผ่านการฝึกฝนอย่างหนักในระดับปริญญาตรีและปริญญาโท อาชีพนี้เหมาะสำหรับคนที่มีความถนัดในด้านคณิตศาสตร์กับวิทยาศาสตร์เท่านั้น  สำหรับรายละเอียดเพิ่มเติม โปรดดูบทความ วิธีการเป็นวิศกร ในวิกิฮาว ก่อนที่คุณจะทำอะไรสักอย่าง พึงตระหนักว่าหนทางสู่ความร่ำรวยนั้นไม่ใช่เรื่องง่าย คุณจำเป็นจะต้องหาแรงขับเคลื่อนที่จะช่วยผลักดันตัวเองให้ผ่านช่วงเวลาที่ยากลำบากและยังอยู่ในหนทางในเวลาที่ทุกอย่างดูจะดึงคุณออกไปให้พ้นหนทางนั้น ส่วนหนึ่งก็อาจเป็นแค่การนึกถึงเป้าหมาย หรือพูดอีกอย่างก็คือ การนึกว่าคุณต้องการจะเป็นอย่างไรในอีกสิบหรือยี่สิบปีข้างหน้าหรือในตอนอายุ 40  ในขณะที่มันเป็นเรื่องยอมรับได้โดยทั่วไปว่าคนเราต้องหาทางรวยให้ตัวเอง แต่คุณอาจสร้างแรงขับเคลื่อนโดยการคิดถึงสิ่งที่สามารถทำเพื่อคนอื่น ลองคิดถึงชีวิตที่ดีขึ้นหากคุณสามารถวางอนาคตที่ดีให้คู่ชีวิตหรือลูกหลานคุณในอนาคต อย่ากลัวที่จะฝันเฟื่อง เช่น ถ้าคุณกำลังพยายามทำงานเพื่อเก็บเงิน 1 ล้านบาท คุณอาจไปจำกัดศักยภาพของตัวเอง อย่ากลัวที่จะตั้งเป้าหมายว่าจะทำเงินเป็น 20 ล้านหรือ 100 ล้าน  ลองพิจารณาด้วยเช่นกันว่าความร่ำรวยนั้นมีความหมายอะไรกับตัวคุณ คุณต้องการเงิน 1 ล้านบาท (หรือกว่านั้น) ในรายได้ตลอดทั้งปี หรือ 1 ล้านบาทในมูลค่าทรัพย์สิน หรือ 1 ล้านบาทในรายได้คงเหลือ? แต่ละอย่างมีความแตกต่างกันและจะไปถึงจุดหมายได้ด้วยวิธีที่แตกต่างกัน เป็นเรื่องสำคัญที่คุณจำต้องตั้งเป้าสูงเกินเอื้อมไว้ก่อน แต่เพื่อที่จะทำมันให้สำเร็จ คุณจำต้องจัดการวางระเบียบชีวิตให้เข้ากับเป้าหมายในระยะสั้นที่สามารถลงมือทำได้ คุณไม่มีวันได้เงิน 1 ล้านบาทถ้าไม่หาเงิน 100,000 บาทแรกให้ได้ก่อน คุณจะไม่มีวันถึงจุดหมายได้ถ้าไม่เริ่มหาเงินมากขึ้นและออมเงินที่หามาได้นั้น ให้คอยตรวจสอบเป้าหมายระยะสั้นนั้นและพิจารณาดูว่าก้าวต่อไปของคุณนั้นต้องยึดอยู่กับหนทางที่ดูเป็นไปได้ หนทางที่ดีในการวางเป้าหมายระยะสั้นให้ดูมีทางเป็นไปได้คือการวางเป้ายึดตามตัวเลข เช่น สมมติว่าคุณทำงานด้านการขาย “ขายสินค้าให้มากขึ้น” ไม่ใช่เป้าหมายระยะสั้นที่ดูชัดเจน ให้ลองเปลี่ยนเป็น “ขายสินค้าในเดือนนี้ให้มากกว่าเดือนที่แล้ว 20%” แทน มันจะช่วยให้คุณตามติดพัฒนาการและเพิ่มความมั่นใจว่าคุณกำลังเดินไปตามเป้าหมาย คนที่สามารถประสบความสำเร็จอย่างใหญ่หลวงย่อมทำได้เพราะเหตุผลอะไรสักอย่าง เรียนรู้ชีวิตของบุคคลเหล่านี้ หรือหาทางไปพบ จะช่วยเสริมสร้างแรงบันดาลใจที่คุณจำเป็นต้องมีเพื่อไปให้ถึงเป้าหมายของตนเอง คุณอาจจะอยากค้นคว้าชีวิตของบุคคลอย่างมาร์ค ซัคเกอร์เบิร์ก ผู้ก่อตั้งเฟสบุ๊ค หรือมาร์ค คิวบาน นักลงทุนที่ประสบความสำเร็จ เพื่อให้ได้แนวคิดว่าผู้คนเหล่านี้ประสบความสำเร็จอย่างสูงจากทางไหน นอกจากนั้น คุณยังควรมองหาคำแนะนำจากบุคคลที่ประสบความสำเร็จที่คุณรู้จักเป็นการส่วนตัว บางทีคุณอาจมีญาติหรือคนในละแวกบ้านที่ประสบความสำเร็จในธุรกิจ โดยทั่วไปแล้วคนที่ประสบความสำเร็จมักชอบเปิดเผยว่าตนทำได้อย่างไรและอยากแบ่งปันประสบการณ์กับให้คำแนะนำผู้อื่น ให้ถามพวกเขาอย่างละเอียดและลองทำตามพวกเขาดู ถ้าคุณยังไม่มีงานที่ดูมีอนาคต หาให้ได้ ส่วนที่สำคัญที่สุดของการมีฐานะร่ำรวยคือการมีกระแสรายได้ที่สม่ำเสมอและเพิ่มสูงขึ้นเรื่อยๆ การจะทำเช่นนี้ได้ ก็จำต้องมีงานทำเสียก่อน แม้กระทั่งงานที่ว่านั้นทำเพื่อตัวเองก็ตาม แน่นอนล่ะว่างานที่เหมาะสมนั้นย่อมแตกต่างกันไปในแต่ละคนขึ้นอยู่กับความสามารถและพื้นฐานการศึกษา กระนั้นในทุกกรณีให้แน่ใจว่าคุณมีความชอบในสิ่งที่คุณทำ ไม่งั้นคุณไม่มีทางประสบความสำเร็จ  ลองมองหางานกับบริษัทใหญ่ๆ ที่มีหนทางขึ้นสู่ตำแหน่งที่สูงกว่ามากมาย คุณคงไม่ต้องการงานชนิดที่ไม่ได้ตอบแทนการทำงานอย่างหนักของคุณด้วยเงินเดือนที่เพิ่มขึ้นและตำแหน่งที่สูงขึ้นหรอก ถ้าจะหาข้อมูลเพิ่มเติมถึงการหางานในฝัน ลองค้นหาบทความเรื่องวิธีการค้นหางานในฝันของวิกิฮาวดู ค้นหางานหลักและหนทางการทำเงินอื่นๆ ที่คุณวางแผนไว้ว่าจะทำได้ด้วยความสามารถเฉพาะตัวของคุณเอง ผู้คนที่ประสบความสำเร็จอย่างใหญ่หลวงนั้นจะผสมผสานพรสวรรค์กับความสามารถที่ได้เรียนรู้มาเข้าด้วยกันให้ได้ประโยชน์สูงสุด นั่นคือ คุณคงไม่ต้องการจะจมปลักอยู่กับงานที่ไร้ความท้าทายหรือไม่เปิดโอกาสให้คุณได้แสดงความสามารถออกมา ยกตัวอย่างเช่น ถ้าคุณมีความสามารถในการขีดเขียนอย่างมาก ทางที่ดีก็ควรลาออกจากงานด้านการขายไปเน้นที่การเขียนแบบเต็มเวลาเลยดีกว่า  ข้อได้เปรียบสูงสุดอย่างหนึ่งของการมีอายุน้อยก็คือการยังอายุน้อยนี่แหละ ถึงแม้คนที่อาวุโสกว่าในวงการธุรกิจอาจจะตั้งข้อกังขาว่าคุณไร้ประสบการณ์ แต่คุณสามารถทำงานได้มากชั่วโมงกว่าและสามารถให้มุมมองวิธีคิดที่สดใหม่ในการมองปัญหาที่เกิดขึ้นได้ ความสามารถในการปรับตัวและการเชื่อมโยงกับยุคปัจจุบันคือสินทรัพย์สำคัญที่สุดอย่างหนึ่งของนักลงทุนที่ยังอายุน้อย  ถ้าคุณไม่มีความสามารถใดที่นำมาใช้ทำเงินได้ ให้เรียนรู้ติดตัวไว้หน่อย เช่น ความสามารถที่เป็นประโยชน์และเป็นที่ต้องการตัวมากที่สุดอย่างหนึ่งในตลาดแรงงานทุกวันนี้ก็คือการรู้วิธีเขียนโค้ดคอมพิวเตอร์ นี่เป็นความสามารถที่ใครๆ ก็สามารถเรียนรู้ได้และจะช่วยเพิ่มศักยภาพให้คุณรวมทั้งรายได้ด้วย ให้ลองค้นหาคลาสเรียนที่มีออนไลน์ก็ได้ ไอเดียที่แสนบรรเจิดและบริษัทที่ประสบความสำเร็จมักจะไม่ได้ผุดขึ้นมาจากสมองของคนๆ เดียว มันกลับมักเป็นผลจากการรวมกลุ่มของคนที่มีความคิดคล้ายๆ กันมานั่งถกกันถึงอนาคต ให้ใช้ประโยชน์จากทุกๆ วาระโอกาสที่ได้พบปะกับคนหนุ่มสาวที่มีเป้าหมายเหมือนกันและคนที่อาวุโสกว่าซึ่งประสบความสำเร็จ เวลาที่โอกาสในโครงการการลงทุนมาถึง คุณจะได้มีกลุ่มผู้คนคอยสนับสนุนอย่างถูกต้องให้ดำเนินการไปได้ พึงระลึกไว้ว่าคุณควรใช้การผูกสัมพันธ์ทั้งในส่วนบุคคลและทั้งโซเชียลเน็ตเวิร์คในการสนับสนุนและฟูมฟักความสัมพันธ์ทางธุรกิจนี้ไว้ ให้แน่ใจว่ายังได้ติดต่อกับเพื่อนร่วมชั้นตั้งแต่มัธยมจนถึงมหาวิทยาลัยที่ประสบความสำเร็จหรือกำลังมุ่งสู่ความสำเร็จ นอกเหนือจากการเพิ่มกระแสรายได้หลักเบื้องต้น (โดยการได้เลื่อนตำแหน่งตามขั้นหรือการหางานใหม่) คุณยังอาจต้องการเพิ่มรายได้เป็นทวีคูณโดยการหาแหล่งรายได้เพิ่มเติม มันอาจจะเป็นการลงทุน งานพาร์ทไทม์ หรืองานขายหรืองานให้คำปรึกษาแบบไม่เป็นทางการนักที่คุณพอมีเวลาทำได้ โดยรวมแล้วให้คุณดูว่าจะเพิ่มรายได้จากตรงไหนและโดยวิธีการใดแล้วทำกระบวนการนี้ซ้ำไปเรื่อยๆ  เช่น ถ้าคุณมีร้านออนไลน์แล้วประสบความสำเร็จ ให้เปิดอีก แล้วก็เปิดอีก  อินเทอร์เน็ตเป็นขุมทองสำหรับการเป็นแหล่งรายได้ มันมีสารพัดงานที่คุณสามารถหาหรือสร้างขึ้นมาออนไลน์เพื่อหารายได้จากมัน ทุกอย่างตั้งแต่งานเขียนไปจนถึงการขายอีบุ๊คจนถึงการเขียนบล็อกสามารถทำรายได้เสริมให้คุณในแต่ละเดือน สำหรับข้อมูลเพิ่มเติม หาอ่านจากบทความ วิธีการหาเงินออนไลน์ของวิกิฮาว กับงานทั้งหมด และการผูกสัมพันธ์ อีกทั้งโครงการหารายได้เสริม คุณคงรู้สึกมันแน่นไปหมดแล้ว กระนั้นการที่จะไปให้ถึงจุดหมาย คุณจำต้องทำงานให้หนักและนานกว่าคนอื่นๆ รอบตัว คุณจะต้องไม่ปล่อยทุกโอกาสที่สามารถก้าวไปข้างหน้า แม้ว่าท้ายที่สุดมันอาจไม่เป็นตามที่คาด ความสำเร็จนั้นมาจากการทำงานให้ถึงจุดหมายอย่างต่อเนื่องและมีความอุตสาหะที่จะฝ่าฟันช่วงเวลายากลำบาก
อย่าใช้จ่ายเงินทั้งหมด. นำเงินรายได้ที่อดออมมาลงทุน. อ่านกลยุทธ์และเทคนิคการลงทุนต่างๆ. ลงทุนในตลาดหุ้น. ลงทุนในสินทรัพย์ที่มีมูลค่าสูงขึ้น. เป็นนักลงทุน. ทำงานด้านวาณิชธนกิจ. เป็นนักพัฒนาซอฟท์แวร์. เป็นวิศวกร. ตั้งเป้าหมายและค้นพบแรงขับเคลื่อนในตัวเอง. แตกเป้าหมายออกมาเป็นเป้าหมายในระยะสั้น. เรียนรู้ชีวิตของบุคคลที่ประสบความสำเร็จ. พยายามหาทางได้งานที่ดี. ใช้ความสามารถของคุณ. ติดต่อผูกสัมพันธ์กับทุกๆ คน. เพิ่มกระแสรายได้. ทำงานให้จงหนัก.
https://www.wikihow.com/Be-Rich-at-a-Young-Age https://www.wikihow.com/Be-Rich-at-a-Young-Age https://www.wikihow.com/Be-Rich-at-a-Young-Age
Saving and Investing What You Earn Choosing a High-Paying Job Earning A Large Amount of Money